b'\n_START_ARTICLE_\nFerrari TR\n_START_PARAGRAPH_\nFerrari TR (1956\xe2\x80\x9361) er en serie p\xc3\xa5 34 italienske racerbiler laget av Ferrari i Maranello. Bilen brakte fabrikken flere titalls mesterskap. Den hadde en 2.9 L 12-sylindret motor (V12) og en fire-trinns manuell girkasse. Navnet "TR" var forkortelse for Testa Rossa, hvilket er italiensk for "r\xc3\xb8dt hode". Motoren hadde nemlig r\xc3\xb8dt deksel. De fleste eksemplarene hadde karosseri bygget av Scaglietti. Sammen med en av etterf\xc3\xb8lgerne Ferrari 250 GTO, har Ferrari TR blitt blant verdens mest kostbare samlebiler.  I 2014 ble en ikke-restaurert 250 Testa Rossa fra 1957 solgt for omkring 24 millioner pund.'